সত্যি কথা হলো, এখানে আসলে ভুল করার কিছু নাই। সবগুলো সেক্টরেই দক্ষ লোকের প্রচুর চাহিদা। আর বেতনও নির্ধারিত হয় দক্ষতার ভিত্তিতে। ব্যাপারটা এমন না যে পাইথন ডেভেলাপারের বেতন জাভা ডেভেলাপারের চেয়ে বেশি। আসলে যারা কম্পিউটার সায়েন্স পড়ছে বা সদ্য পাস করেছে, তাদের মূল ফোকাস হওয়া উচিত প্রোগ্রামিং নিয়ে, কোনো সুনির্দিষ্ট প্রোগ্রামিং ভাষা (programming language) বা টেকনোলজি নিয়ে না। দুই বছর পিএচইপিতে কাজ করার পরে হয়ত তার পাইথনে কাজ করতে হতে পারে, কিংবা অ্যান্ড্রয়েডে এক বছর কাজ করার পরে আইফোন অ্যাপ বানানোর কাজও করতে হতে পারে। এর জন্য মানসিকভাবে প্রস্তুত থাকতে হবে। তাই যাদের সারাজীবন শেখার মানসিকতা নাই, তারা মানে মানে কেটে পড়তে পারে।